《题祁门陈友章十景卷 其八 西峰暮雨》
明代·唐文凤

西山山头欲颓日，阴云作昏山已失。子龙翼母归澄湫，秋风捲地波涛立。

银竹插空雨脚来，倚栏纵观帘半开。天河疑漏势转急，洗尽埃氛遍九垓。

作者简介：徽州府歙县人，字子仪，号梦鹤。唐桂芳子。父子俱以文学擅名。永乐中，以荐授兴国县知县，著有政绩。改赵王府纪善。卒年八十有六。有《梧冈集》。